Smernica
pre postup delegácie Slovenskej republiky na 27. stretnutí strán Montrealského protokolu o látkach, ktoré porušujú ozónovú vrstvu, konanej v 
Dubaji, Spojené arabské emiráty, 1. – 5. novembra 2015 

Delegácia Slovenskej republiky bude postupovať v otázkach, ktoré sa týkajú SR, nasledovne:

1. Na rokovaní strán Montrealského protokolu bude vystupovať podľa výsledkov dohodnutých na koordinačných stretnutiach členských štátov Európskej únie reprezentovaného predstaviteľmi Európskej komisie.
2. Na koordinačných stretnutiach bude podporovať také riešenia prerokovávaných záležitostí, ktoré nie sú v rozpore s celkovou stratégiou plnenia záväzkov Montrealského protokolu Slovenskej republiky a podporí také návrhy vedúce k revízii Montrealského protokolu a jeho uplatňovania, ktoré budú v súlade s nariadením Európskeho parlamentu a Rady (ES) č. 1005/2009 o látkach, ktoré poškodzujú ozónovú vrstvu.
3. Na koordinačných stretnutiach podporí taký návrh na zmenu a doplnenie Montrealského protokolu v súvislosti s reguláciou fluórovaných uhľovodíkov, ktorý umožní čo najlepšie možné riešenie problému zvyšujúcich sa emisií fluórovaných uhľovodíkov v súlade s nariadením Európskeho parlamentu a Rady (EÚ) č. 517/2014 o určitých fluórovaných skleníkových plynoch.
4. V ostatných prípadoch o hlasovaní rozhodne vedúci delegácie a podľa možností podporí stanoviská Európskej únie.
